Publication: Magyar Közlöny
Issue: MK-2002-106 (Year: 2002, Number: 106)
Era: 1990-2004
Section: 4.8. Az adózás rendjérõl szóló 1990. évi XCI. törvény
Paragraph Index: 403

(2) bekezdésében foglalt szabályt kell alkalmazni, mely szerint a tagdíj megfizetését az esedékesség sorrendjében kell elszámolni, tehát mindig a legkorábban keletkezett tartozásra, és egyidejûleg haladéktalanul intézkedni kell a tagdíjtartozás (felszámított késedelmi pótlék) behajtása, végrehajtása érdekében. 10.5. A befizetések tagokra történõ elszámolásánál figyelemmel kell lenni arra is, hogy az adott tárgyidõszakban volt-e a foglalkoztató által benyújtott és lekönyvelt önellenõrzés, és az önellenõrzés mely tagokat érintette. Ha az önellenõrzés benyújtása a tagdíj többletbevallás és/vagy többletbefizetés (túlfizetés) visszaigénylésére irányul, és ezt a foglalkoztató — a következõ havi tagdíjbevallásban jelölve — a befizetésnél betudással kívánja rendezni, az esedékes „kevesebb befizetés” miatt a többi tag érdeke nem sérülhet, ezért ebben az esetben nem az arányosítás szabályát kell alkalmazni. Ebben az esetben a kevesebb befizetést (csökkentett összeget) kizárólag az önellenõrzéssel érintett tag(ok)nál kell (és lehet) lekönyvelni. Hasonlóképpen nem lehet lekönyvelni a többletbefizetést az arányosítás szabályai szerint akkor sem, ha az önellenõrzés eredményeképpen valamely tagnak „plusz” befizetést teljesít a pénztár. (Kötelezettség növekedést eredményez az önellenõrzés.) 10.6. Az önellenõrzésbõl adódó betudással rendezett visszafizetést (kevesebb utalást) a foglalkoztatói folyószámlán és az önellenõrzésben érintett tag egyéni folyószámláján kell könyvelni. A tárgyhavi bevallásban szereplõ és az önellenõrzésben nem érintett tagok vonatkozásában a befizetést teljes összegben kell figyelembe venni és könyvelni. (A magánnyugdíjpénztár betudás esetén ezzel „teljesíti” a foglalkoztató részére a visszafizetést.) 10.7. A befizetések, illetve azok beérkezési dátumának pontos nyilvántartása a magánnyugdíjpénztár alapvetõ érdeke, mivel a határidõ kétséges megállapítása esetén a befizetést határidõben teljesítettnek kell tekinteni. 10.8. A tagdíj megfizetésével kapcsolatban az Art. 27. §

Source: https://magyarkozlony.hu/hivatalos-lapok/b8980e00bf381bd7bf2675a016373bb1c41743b1/dokumentumok/6ffda34af25c788f1a8602288ca51a08bb959237/letoltes